CELEX: 62020TN0607
Language: fi
Date: 2020-09-30 00:00:00
Title: Asia T-607/20: Kanne 30.9.2020 – Austrian Power Grid ym. v. ACER

30.11.2020   
            
            
               FI
            
            
               Euroopan unionin virallinen lehti
            
            
               C 414/42
            
         
      Kanne 30.9.2020 – Austrian Power Grid ym. v. ACER
      (Asia T-607/20)
      (2020/C 414/64)
      Oikeudenkäyntikieli: englanti
      
         Asianosaiset
      
      
         Kantajat: Austrian Power Grid AG (Wien, Itävalta) ja seitsemän muuta kantajaa (edustajat: asianajajat M. Levitt, B. Byrne ja D. Jubrail)
      
         Vastaaja: Euroopan unionin energia-alan sääntelyviranomaisten yhteistyövirasto (ACER)
      
         Vaatimukset
      
      Kantajat vaativat unionin yleistä tuomioistuinta:
      
                  —
               
               
                  kumoamaan riidanalaisen päätöksen siltä osin kuin se koskee kantajia;
               
            
                  —
               
               
                  kumoamaan ACER:in 24.1.2020 tekemän päätöksen nro 03/2020 1 artiklan ja automaattisesti aktivoitavien taajuuden palautusreservien tasesähkön vaihdon eurooppalaisen kauppapaikan täytäntöönpanopuitteiden 3 artiklan 3 kohdan, 3 artiklan 5 kohdan b alakohdan, 4 artiklan 6 kohdan, 6 artiklan, 11 artiklan 1 kohdan c alakohdan, 11 artiklan 2 kohdan c alakohdan ja 12 artiklan ja
               
            
                  —
               
               
                  velvoittamaan ACER:in korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vaativat tässä kanteessa, että ACER:in valituslautakunnan 16.7.2020 asiassa A-002-2020 (konsolidoitu) tekemä päätös hylätä valitukset, jotka koskivat automaattisesti aktivoitavien taajuuden palautusreservien tasesähkön vaihdon eurooppalaisen kauppapaikan täytäntöönpanopuitteista 24.1.2020 tehtyä ACER:in päätöstä nro 03/2020, ja asianmukaiselta osin ACER:in päätös nro 03/2020 ja sen liite I kumotaan.
      Kanteensa tueksi kantajat vetoavat kolmeen kanneperusteeseen.
      
                  1.
               
               
                  Ensimmäisen kanneperusteen mukaan riidanalaisessa päätöksessä on tehty oikeudellinen virhe, koska vastaajan valituslautakunnan mukaan vastaajalla oli toimivalta täydentää ja muuttaa täytäntöönpanosäädöksen (EBGL) (1) säännöksiä tekemällä kansallisten sääntelyviranomaisten hyväksymästä kannasta poikkeavan päätöksen, millä loukattiin annetun toimivallan periaatetta ja rikottiin ACER:ista annettua asetusta.
               
            
                  2.
               
               
                  Toisen kanneperusteen mukaan riidanalaisessa päätöksessä on oikeudellinen virhe, koska vastaajan valituslautakunta ei soveltanut asianmukaisesti automaattisesti aktivoitavien taajuuden palautusreservien tasesähkön vaihdon eurooppalaisen kauppapaikan suunnittelua ja toimintaa koskevia vaatimuksia, kun se hyväksyi ACER:in täytäntöönpanosäädöksen (EBGL) säännöksiin tekemän muutoksen.
               
            
                  3.
               
               
                  Kolmannen kanneperusteen mukaan riidanalaisella päätöksellä loukataan hyvän hallinnon periaatetta, puolustautumisoikeuksia ja perusteluvelvollisuutta, eikä sillä täytetä niitä oikeudellisia velvoitteita, jotka kuuluvat vastaajan valituslautakunnalle valituslautakunnan ominaisuudessa.
               
            
         (1)  Sähköjärjestelmän tasehallintaa koskevista suuntaviivoista 23.11.2017 annettu komission asetus (EU) 2017/2195 (EUVL 2017 L 312, s. 6).